Document ID: 32007R0552

РЕГЛАМЕНТ (ЕО) № 552/2007 НА КОМИСИЯТА
от 22 май 2007 година
за установяване на максималното участие на Общността при финансирането на работните програми в сектора на маслиновото масло и за определяне за 2007 г. на бюджетни тавани за частичното или избирателно изпълнение на схемата на единно плащане и на годишните финансови пакети за схемата на единно плащане на площ, предвидени в Регламент (ЕО) № 1782/2003 на Съвета, и за изменение на посочения регламент
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EO) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) № 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 (1), и по-специално член 64, параграф 2, член 70, параграф 2, член 110и, параграфи 3 и 4, член 143б, параграф 3 и член 145, буква и) от него,
като има предвид, че:
(1)
За държавите-членки, които през 2007 г. прилагат схемата на единно плащане, предвидена в дял III от Регламент (EO) № 1782/2003, бюджетните тавани за всяко от плащанията, упоменати в членове 66-69 от посочения регламент, следва да бъдат фиксирани за 2007 г. според условията, формулирани в дял III, глава 5, раздел 2 от посочения регламент.
(2)
За държавите-членки, които през 2007 г. използват възможността, предвидена в член 70 от Регламент (EO) № 1782/2003, бюджетните тавани, приложими към директните плащания, изключени от схемата за единно плащане, следва да бъдат фиксирани за 2007 г.
(3)
Максималният размер на помощта за маслинови насаждения, посочен в член 110и, параграф 3 от Регламент (EO) № 1782/2003, следва да се промени в съответствие с намалението на коефициента, посочено в алинея трета от същата разпоредба и в съответствие със сумите, задържани по член 110и, параграф 4, които са съобщени от съответните държави-членки. В националните тавани, определени в приложение VIIIа към посочения регламент, следва да бъдат внесени съответните корекции.
(4)
За повече яснота е целесъобразно да се публикуват бюджетните тавани по схемата на единно плащане за 2007 г., след приспадане от таваните, определени в приложение VIII към Регламент (EO) № 1782/2003, на таваните, установени за плащанията, посочени в членове 66-70 от същия регламент.
(5)
За държавите-членки, които през 2007 г. прилагат схемата за единно плащане на площ, предвидена в дял IVа от Регламент (EO) № 1782/2003, годишните финансови пакети за 2007 г. следва да бъдат фиксирани в съответствие с член 143б, параграф 3 от посочения регламент.
(6)
За повече яснота е целесъобразно да се обявят максималните размери на средствата за прилагащите схемата на единно плащане на площ държави-членки, за предоставяне на отделни плащания за захар през 2007 г. по член 143ба от Регламент (EO) № 1782/2003, на основата на техните съобщения.
(7)
Максималният размер на участието на Общността при финансирането на работни програми, изготвени от сертифицирани организации на оператори в сектора на маслиновото масло, следва да бъде определен в съответствие с коефициента, който се прилага за сумата, задържана по член 110и, параграф 4 от Регламент (EO) № 1782/2003, който е съобщен от съответните държави-членки.
(8)
Регламент (EO) № 1782/2003 следва да бъде съответно изменен.
(9)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
1. Бюджетните тавани за 2007 г., посочени в членове 66-69 от Регламент (EO) № 1782/2003, са определени в приложение I към настоящия регламент.
2. Бюджетните тавани за 2007 г., посочени в член 70, параграф 2 от Регламент (EO) № 1782/2003, са определени в приложение II към настоящия регламент.
3. Бюджетните тавани за схемата за единно плащане за 2007 г., посочени в дял III от Регламент (EO) № 1782/2003, са определени в приложение III към настоящия регламент.
4. Годишните финансови пакети за 2007 г., посочени в член 143б, параграф 3 от Регламент (EO) № 1782/2003, са определени в приложение IV към настоящия регламент.
5. Максималните суми на финансиране за Чешката република, Латвия, Литва, Унгария, Полша, Румъния и Словакия за предоставяне на отделните плащания за захар през 2007 г. според член 143ба, параграф 4 от Регламент (EO) № 1782/2003 са посочени в приложение V към настоящия регламент.
Член 2
Максималният размер на участието на Общността при финансирането на работни програми, изготвени от сертифицирани организации на оператори в сектора на маслиновото масло съгласно член 110и, параграф 4 от Регламент (EO) № 1782/2003, се определя, както следва:
(в млн. EUR)
Гърция
11,098
Франция
0,576
Италия
35,991
Член 3
Регламент (ЕО) № 1782/2003 се изменя, както следва:
1)
Таблицата в член 110и, параграф 3, първа алинея се заменя със следната таблица:
млн. EUR
Испания
103,14
Кипър
2,93“
2)
В приложение VIIIa колоните за Малта и Словения се заместват със следното:
„Календарна година
Малта
Словения
2005
670
35 800
2006
830
44 184
2007
1 668
59 026
2008
2 085
73 618
2009
2 502
87 942
2010
2 919
101 959
2011
3 336
115 976
2012
3 753
129 993
2013
4 170
144 110
2014
4 170
144 110
2015
4 170
144 110
2016 г. и следващите години
4 170
144 110“
Член 4
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 май 2007 година.

Labels: 15
17
5
6